OpenLLM-France/wikimedia huggingface dataset:
# Can Batlle (Vilademuls)

Can Batlle és una obra de Vilademuls (Pla de l'Estany) protegida com a Bé Cultural d'Interès Local.

## Descripció

Can Batlle sobresurt per la seva noble estructura i dimensions. Pren el nom Batlle perquè els seus hereus foren batlles hereditaris del monestir de Sant Pere de Besalú el segle xi. Rodulf Guillem i la seva muller Guilla figuren com a tals ja el novembre de 1064. Fou ennoblida per Carles XI en la persona de Joan Batlle el 12 de març de 1680. Era una família de prestigi i de renom que emparentà amb moltes cases de la província i desaparegué de Parets el segle passat després de vendre la casa i el patrimoni. El seu blasó era en camper d'atzur amb una faixa d'or acompanyada de dos estels de plata. (www.vilademuls.cat)

## Referències

* ↑ «Can Batlle». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 agost 2021].
# William Ayache

William Ayache (10 de gener de 1961) és un exfutbolista francès. Va formar part de l'equip francès a la Copa del Món de 1986.

## Referències

* ↑ (francès) French Football Federation Profile Arxivat 2005-10-26 a Wayback Machine.
* ↑ William Ayache a National-Football-Teams.com (anglès)
# Makeni

Makeni és una ciutat de Sierra Leone, capital del districte de Bombali. És també el centre administratiu i la ciutat principal de la província del Nord. Amb 123.840 habitants segons el cens del 2006, era la cinquena ciutat més poblada del país, després de Freetown, Bo, Kenema i Koidu Town.
La població de la ciutat és ètnicament diversa, si bé els grups principals hi són el temne i el limba. La llengua principal que s'hi parla és el krio, un llenguatge crioll barreja d'anglès i llengües africanes, que actua de facto com a llengua nacional.
L'actual president de Sierra Leone, Ernest Bai Koroma, va néixer en aquesta ciutat.
# Minata Keita

Minata Keita (Bamako, 15 de març de 1989) és una jugadora de bàsquet maliana professional. Mesura 1,90 m. d'alçària i juga en la posició de pivot.
Va debutar a la lliga espanyola competint a la segona categoria de la lliga femenina amb el CB Al-Qázeres, a la temporada 2013-14. En el mes de gener d'aquella temporada canvia d'equip, i fitxa pel CB Arxil de Pontevedra. La temporada següent va jugar al RC Celta Selmark, de Vigo. La temporada 2015-16 canvia Galicia per les Illes Canàries i fitxa pel CDB Clarinos de la Laguna, equip de localitat tinerfenya de San Cristóbal de La Laguna. Les dues temporades següents torna a Galicia per jugar novament al CB Arxil i el Celta. En la seva sisena temporada a la lliga espanyola va aconseguir el seu primer MVP, amb 24 punts, 15 rebots, 1 assistència i 5 robatoris, el que sumen 44 crèdits, en un partit davant el seu antic equip, el CB Arxil. La temporada 2018-19 fitxa per l'Snatt's Femení Sant Adrià de la primera divisió espanyola. Després de dues temporades a Sant Adrià, l'estiu de 2020 fitxa pel Club Joventut Badalona.
El 2017 va participar amb la seva selecció a l'Afrobàsquet, aconseguint la medalla de bronze.

## Referències

* ↑ «Resultados y estadísticas. KEITA, MINATA» (en castellà). FEB. [Consulta: 15 gener 2019].
* ↑ «Minata Keita, la MVP que cambió Bamako por el baloncesto español» (en castellà). Zona dos tres, 16-10-2017 [Consulta: 15 gener 2019].
* ↑ «Minata Keita, interior cotonou para Snatt´s Femení Sant Adriá» (en castellà). En cancha, 05-08-2018 [Consulta: 15 gener 2019]. Arxivat 16 de gener 2019 a Wayback Machine.
* ↑ «Minata Keita, nou reforç interior del Joventut Femení». Penya.com, 28-08-2020 [Consulta: 28 agost 2020].
* ↑ «Minata Keita (MLI)'s profile» (en anglès). FIBA Women's Afrobasket 2017. [Consulta: 15 gener 2019].
# Casa Llorenç Molins

La Casa Llorenç Molins és una obra de Sant Feliu de Llobregat (Baix Llobregat) protegida com a Bé Cultural d'Interès Local.

## Descripció

Es tracta d'un edifici entre mitgeres de façana amb composició simètrica ordenada segons un eix, dividida en tres franges. La tercera planta correspon a una remunta, ja que incorpora els òculs i la cornisa de l'antiga cambra d'aire de la coberta. Està coronada per un potent ràfec que inclou la barana, de perfil sinuós.

## Referències

* ↑ «Casa Llorenç Molins». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
* ↑ «Casa Llorenç Molins». Ajuntament de Sant Feliu de Llobregat. [Consulta: 4 febrer 2019].
# Renac

Renac (en bretó Ranneg, en gal·ló Renac) és un municipi francès, situat a la regió de Bretanya, al departament d'Ille i Vilaine. L'any 2006 tenia 909 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 871 | 912 | 768 | 728 | 773 | 859 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2008 | Georges Poirier | UMP |
| 2008- | Yannick Derunes | Divers droite |
# Can Noguer i Bataller

Can Noguer i Bataller és una masia del municipi de Vilobí d'Onyar (Selva). Forma part de l'Inventari del Patrimoni Arquitectònic de Catalunya.

## Descripció

És un antic mas que actualment ha quedat integrat al nucli urbà dins d'un tancat amb un gran jardí. Es tracta d'un edifici de tipus basilical de dues plantes i golfes amb vessants a laterals i cornisa plana. La construcció actual és el resultat d'una reedificació. L'any 2001, en ampliar-se el carrer que confronta amb la casa, es va enderrocar la crugia de l'extrem esquerre i es va desplaçar tota la construcció: la central es va convertir en la de l'esquerra, la de l'esquerra en la central i es va fer de nou la de la dreta, reproduint amb molta exactitud l'edifici preexistent, tot i que s'han augmentat les dimensions.
La façana principal conserva les obertures rectangulars i la finestra geminada d'arcs de mig punt del tercer pis emmarcades amb pedra idèntiques a les de l'edifici original. La resta de façanes han sofert variacions i les noves obertures són emmarcades amb rajol vist per tal de diferenciar el que és original i el que és de nova creació. Al costat dret hi ha adossat un porxo. El parament és arrebossat i pintat de color beig.

## Referències

* 1 2 3 «Can Noguer i Bataller». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 octubre 2014].
# Willy den Turk

Willy den Turk (Rotterdam, 3 d'abril de 1908 - Rotterdam, 19 de juny de 1937) va ser una nedadora neerlandesa que va competir durant la dècada de 1920.
El 1927, al Campionat d'Europa de natació, guanyà la medalla d'or en els 100 metres esquena i la medalla de plata en els 4×100 metres lliures. El mateix any va establir un rècord mundial en els 100 metres esquena. Aquest era el primer rècord mundial neerlandès en una prova d'esquena i fou millorat per una altra nedadora neerlandesa, Marie Braun.
Den Turk va ser seleccionada per disputar els 100 metres esquena i els 4×100 metres lliures dels Jocs Olímpics de 1928, però va haver de retirar-se per culpa d'una lesió al peu.< Poc després es va retirar i es va casar amb Henri Emil Lagerman el 1930. Va morir d'una malaltia sobtada amb tan sols 29 anys.

## Referències

* ↑ Wilhelmina den Turk Arxivat 2014-02-02 a Wayback Machine., digitalestamboom.nl
* 1 2 3 Willy den Turk †, Het Vaderland : staat- en letterkundig nieuwsblad, 23 juny 1937
* ↑ Willy den Turk overleden, De Telegraaf, 22 juny 1937
* ↑ Willie den Turk Arxivat 2015-02-23 a Wayback Machine.. zwemmenindepolder.nl
* ↑ Willy den Turk komt niet uit, Het Vaderland : staat- en letterkundig nieuwsblad, 9 agost 1928
* ↑ Een tegenslag – Willy den Turk zal niet starten, Rotterdamsch nieuwsblad, 9 agost 1928
# Manavav

Manavav, Manavao o Manavan fou un estat tributari protegit a l'agència de Kathiawar, presidència de Bombai, al prant de Sorath o Surat. Tenia una superfície de 13 km² i estava format per un sol poble amb una població de 558 habitants el 1881 i uns 400 habitants el 1901. Els ingressos eren de 4.100 rúpies i pagava 26 rupies com a tribut al nawab de Junagarh i 142 al Gaikwar de Baroda. El sobirà era un kathi. Manavao (també Manawao) la capital, estava a uns 30 km al sud d'Amreli.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pitis (mitologia)

Pitis, (en grec antic Πίτυς), va ser, segons la mitologia grega, una nimfa que formava part del grup de les Orèades, estimada per Pan.
Un dia la jove es va escapar d'ell, fugint de la seva abraçada, i es va transformar en pi. Pitys (Πίτυς) vol dir pi en llengua grega. Així s'explica que a Pan li agradi molt guarnir-se el front amb branques de pi.
Una variant del mite ens explica que Pitis era estimada alhora per Pan i per Bòreas, el vent del nord, i que la noia es va lliurar al primer. Bòreas, ple de gelosia, la va llançar des de dalt d'un penya-segat,. Gea, la Terra, es va compadir d'ella i transformà el seu cos en un arbre, el pi. L'ànima de Pitis gemega cada vegada que el vent Bòreas mou les branques dels pins, i en canvi, ofereix de bon grat corones al déu Pan.

## Referències

* ↑ «PITYS - Pine-Tree Oread Nymph of Greek Mythology». [Consulta: 8 febrer 2024].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 442. ISBN 9788496061972.
# Cascades Comet

Les cascades Comet són unes cascades altes situades al rierol Van Trump Creek, al comtat de Pierce, Washington (Estats Units d'Amèrica). Aquestes cascades són les millors de la regió del Mont Rainier.

## Altura

A primera vista, l'aigua cau a una altura de al voltant de 91 m per una vall penjada de gran pendent. L'altura real de les cascades és de 98 m. Però les cascades són més que això, ja que hi ha dos salts d'aigua més petits per sota de la cascada principal, així com una cascada visible per sobre de la cascada principal. Les cascades inferiors tenen 12,1 m i 6,1 m d'altura, mentre que no es coneix l'altura de la cascada superior. En qualsevol cas, suposant que cascada superior tingui almenys 6.1 m d'altura, les cascades probablement tinguin al voltant de 120 m d'altura en total.

## El flux de fang del 2001

A causa de la sòlida roca del llit del rierol, les cascades no van ser danyades pel flux de fang del 2001, però va tallar un congost de fins a 3,0 m de profunditat just per sota de les cascades i tota la vida vegetal que revestia el rierol per sota de les cascades va ser arrossegada i substituïda per la vegetació morta. A més, la piscina situada a la base de la cascada principal es va omplir de roques i fang.

## Les inundacions de 2003 i 2006

Les inundacions de 2003 i 2006 van ajudar a netejar les cascades, ja que van eliminar la major part de les restes que havia per sota de les cascades. Una vegada més, a causa de la forta roca del llit de les cascades, les cascades no van canviar molt.

## Referències

* ↑ «Comet Falls» (en anglès). Waterfalls Northwest.

## Vegeu també

* Llista de cascades
# Ricki

Ricki (títol original en anglès: Ricki and the Flash) és una pel·lícula de comèdia del 2015 dirigida per Jonathan Demme i escrita per Diablo Cody. Els principals protagonistes són Meryl Streep, Mamie Gummer, Kevin Kline, Sebastian Stan, Rick Springfield, Audra McDonald, i Ben Platt. Es va doblar i subtitulat al català.
La filmació va començar el 13 d'octubre de 2014, a Rye, Nova York. TriStar Pictures la va finançar, i va estrenar el film el 7 d'agost de 2015.

## Argument

Ricky Rendazzo és una heroïna de la guitarra que deixa la seva família per esdevenir una estrella del rock i més tard aconsegueix una oportunitat per fer les paus a través de la música.

## Repartiment

* Meryl Streep com a Ricki Rendazzo/Linda
* Kevin Kline com a Pete
* Mamie Gummer com a Julie
* Audra McDonald com a Maureen
* Sebastian Stan com a Joshua
* Rick Springfield com a Greg
* Ben Platt com a Daniel
* Charlotte Rae com a Oma
* Rick Rosas com a Buster
* Gabriel Ebert com a Max
* Carmen Carrera com a perruquera de Ricki

## Producció

Diablo Cody, en part, va basar el guió en la seva sogra Terry Cieri, que va estar al capdavant d'una banda que tocava en bars a Nova Jersey. Cody va dir: "La vaig veure a l'escenari tantes vegades i em vaig pensar: "La vida d'aquesta dona és de pel·lícula".

## Referències

* ↑ «Ricki». ésAdir.cat. [Consulta: 27 agost 2020].
* ↑ «Ricki». Goita què fan, ara!. [Consulta: 22 setembre 2023].
* ↑ «Ricki and the Flashes». Ara [Consulta: 4 setembre 2015].
* ↑ Biese, Alex. «Meryl Streep plays Toms River mom in new film». Asbury Park Press, 24-07-2015. [Consulta: 29 juliol 2015].
* ↑ Miller, Julie. «Meet the Woman Who Inspired Meryl Streep’s Ricki and the Flash Character». Vanity Fair, 05-08-2015. [Consulta: 11 setembre 2015].
* ↑ «Meryl Streep Learning Guitar for Diablo Cody Movie». The Hollywood Reporter, 01-08-2014 [Consulta: 17 octubre 2014].
# Can Noguera

«Can Noguera» té aquests significats:
* Can Noguera (Abrera), masia
* Can Noguera (Bigues), masia al Vallès
* Can Noguera (la Garriga), masia al Vallès
* Can Noguera (Tiana), casa
# Willy Vekemans

Willy Vekemans (Putte, Anvers, 28 d'abril de 1945) va ser un ciclista belga, que fou professional entre 1967 i 1972. Durant la seva carrera professional aconseguí 14 victòries, entre les quals destaca la Het Volk 1967 i la Gant-Wevelgem 1969.

## Palmarès

* 1967
** 1r a la Het Volk
* 1968
** Vencedor d'una etapa de la Volta a Bèlgica
** 1r a Pamel
** 1r al Gran Premi del cantó d'Argòvia
* 1969
** 1r a la Gant-Wevelgem
** 1r a la Hoeilaart-Diest-Hoeilaart
** 1r a la Volta a Limburg
** 1r a la Wezembeek-Oppem
** 1r a la Panne
** Vencedor d'una etapa de la Volta a Bèlgica
* 1970
** 1r a Kortrijk
** 1r a Noorderwijk
** 1r a l'Omloop van de Westkust-De Panne
** Vencedor d'una etapa a la Tirrena-Adriàtica

### Resultats a la Volta a Espanya

* 1968. Abandona

### Resultats al Giro d'Itàlia

* 1970. Abandona

## Enllaços externs

* Palmarès de Willy Vekemans
# Olivier Blanchard

Olivier Jean Blanchard (27 de desembre de 1948, Amiens, França) és actualment l'economista en cap del Fons Monetari Internacional, càrrec que ocupa des de l'1 de setembre 2008.
Blanchard va obtenir el seu doctorat en Economia el 1977 al MIT. Va ensenyar a la Universitat Harvard, entre 1977 i 1983, després va tornar al MIT com a professor. Entre 1998 i 2003 Blanchard va ser el President del Departament d'Economia al MIT. També és assessor dels Bancs de la Reserva Federal de Boston (des 1995) i Nova York (des de 2004).
Blanchard ha publicat nombrosos treballs de recerca en el camp de la macroeconomia, així com llibres de text de pregrau i postgrau de macroeconomia (incloent el seu molt popular Macroeconomia).
Està casat amb Noelle Blanchard, i tenen 3 filles, Serena, Maria i Júlia.
# Missions espanyoles a les Carolines

Les missions espanyoles a les Carolines comprenen una sèrie d'establiments religiosos d'avançada establerts pels catòlics espanyols per tal de difondre la doctrina cristiana entre els amerindis locals. Les missions espanyoles es van estendre al nord gairebé al lloc de l'actual Charleston, on van romandre fins a l'arribada dels colons anglesos el 1670.

## Missions

* Missió de Santa Elena (1566 - 1587), a Parris Island, (Carolina del Sud)

## Vegeu també

* Sebastián Montero

## Referències

* ↑ Universitat de Carolina del Sud
# Cascades Dinner

Les cascades Dinner són tres caigudes d'aigua de la part superior del riu Barron, situades a la regió de Far North de Queensland, Austràlia.

## Localització i característiques

Les cascades es trobrn a aproximadament 25 km al sud d'Atherton, a l'altiplà Atherton, prop del cràter Mount Hypipamee, al Parc Nacional Mount Hypipamee. La més baixa de la sèrie de cascades és una llarga caiguda d'aigua, la secció mitjana està formada per tres cascades segmentades, mentre que la cascada de la part superior té una forma triangular a mesura que l'aigua cau des de l'altiplà.
L'accés a les cascades és a través d'una pista de senderisme.

## Referències

* ↑ «Things to Do Dinner Falls Circuit». Wet Tropics Management Authority. Arxivat de l'original el 26 de febrer 2011. [Consulta: 7 agost 2009].
* ↑ «Dinner Falls». World of Waterfalls. Johnny T. Cheng, 18-05-2008. [Consulta: 20 maig 2014].

## Vegeu també

* Llista de cascades
* Llista de cascades d'Austràlia
# Rhinophrynus dorsalis

Rhinophrynus dorsalis és una espècie d'amfibi anur que habita des de Texas fins a Costa Rica. És l'únic membre de la família Rhinophrynidae. Rhinophrynus dorsalis està especialitzat a consumir formigues, presentant una llengua adaptada a aquesta dieta i mancant de dents. Passa la major part de la seva vida sota terra, sortint a la superfície per apariar-se en l'estació plujosa. És considerat el grup germà del clade Pipidae.

## Enllaços externs

* «Rhinoprynus dorsalis». Animal Diversity Web. University of Michigan.
* «Rhinophrynidae». Animal Diversity Web. University of Michigan.
# Grantia stylata

Grantia stylata és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1929 per Sanji Hôzawa.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia stylata Hôzawa, 1929. Accessed through: World Register of Marine Species at: http://www.marinespecies.org/aphia.php?p=taxdetails&id=164263 on 2021-04-21
# Can Noguer

«Can Noguer» té aquests significats:
* Can Noguer (Canet d'Adri), masia al terme de Canet d'Adri (Gironès)
* Can Noguer (el Torn), masia a mig camí del poble del Torn i el Santuari del Collell (la Garrotxa)
* Can Noguer (Tavertet), antiga masia reconvertida en restaurant al terme de Tavertet (Osona)
* Can Noguer i Bataller, masia al terme de Vilobí d'Onyar (Selva)
# Wu Tongtong

Wu Tongtong (xinès simplificat: 武桐桐, pinyin: Wǔ Tóngtóng; Fuxin, 27 de juny de 1994) és una jugadora de bàsquet xinesa. Formà part de la selecció xinesa al torneig femení dels Jocs Olímpics d'estiu de 2020.

## Referències

* ↑ «Wu Tongtong». Olympics. [Consulta: 23 juliol 2021].
* ↑ «List of Chinese athletes for Tokyo Olympics». Xinhua, 14-07-2021. [Consulta: 23 juliol 2021].
# Olivier Dussopt

Olivier Dussopt (Anonai, Ardecha, 16 d'agost de 1978) és un polític francès que ha estat Ministre delegat al Ministeri d'Economia i finances en els governs dels Primers ministres Édouard Philippe i Jean Castex des de 2019. Va ser membre de l'Assemblea Nacional de 2007 a 2017.

## Carrera

Dussopt va ser membre del Partit Socialista de 2000 a 2017. Va treballar amb l'equip de campanya de Manuel Valls a les primàries del Partit Socialista per les Eleccions presidencials franceses de 2017.
El 27 de novembre de 2017, Dussopt va ser fitxat per President de la República Francesa Emmanuel Macron per Ministre delegat al Ministeri d'economia i finances, sota el lideratge del ministre Gérald Darmanin. Després d'això, va ser expulsat del Partit Socialista. El 24 de desembre de 2017 va dimitir de l'Assemblea Nacional.

### Controvèrsies

El 20 de maig de 2020, el diari d'opinió Mediapart va revelar que l'empresa francesa Saur va regalar unes litografies de Gérard Garouste per un valor de 2.000 € el gener de 2017, només uns quants dies abans havia anunciat un contracte per una turbina hidroelèctrica amb la mateixa empresa en la seva ciutat de Anonai.
Després de les revelacions, inicialment contesta que és "un regal d'un amic", però més tard va reconèixer que era un regal de l'empresa, i va prometre tornar les litografies. A més, l'empleat de Saur que li va donar el regal va declarar que no era amic de Dussopt, sinó que només era un client.

## Referències

* ↑ Laure Bretton «Avant le congrès, les socialistes jouent la carte jeune». Boursier.com. Reuters.
* ↑ Caroline Pailliez. «Macron concessions to cost between 8-10 billion euros - minister». Reuters, 10-12-2018.
* ↑ «Primaire à gauche : Valls présente son QG et son état-major de campagne» (en francès). Les Echos, 14-12-2016.
* ↑ «Remaniement : un promu et deux nouveaux au gouvernement» (en francès). .
* ↑ «L'art des affaires du ministre Dussopt». Mediapart, 20-05-2020. [Consulta: 21 maig 2020].
* ↑ «Entre deux leçons de morale, Olivier Dussopt se faisait offrir des tableaux par une compagnie d'eau». Marianne (magazine), 20-05-2020. [Consulta: 21 maig 2020].

## Enllaços externs

* Assemblée nationale Perfil (en francès)
# Pool Getafe

El Pool Getafe fou un equip de bàsquet femení de Getafe. Va ser creat el 1996 a partir del primer equip del Club Bàsquet Godella, vigent campió de lliga i finalista de l'Eurolliga.
L'equip va ser finalista de l'Eurolliga el 1998, i també va obtenir campionats de lliga i copa en els dos anys que va funcionar fins a desaparèixer, per falta de patrocinadors, el 1998. Llavors l'equip tenia un pressupost d'uns 100 milions de pessetes.

## Palmarès

* 2 Lligues espanyoles de bàsquet femenina:
** 1996-97, 1997-98
* 2 Copes espanyoles de bàsquet femenina:
** 1996-97, 1997-98

## Referències

* ↑ «Las herederas del Dorna Godella». Las Provincias, 02-04-2012. [Consulta: 19 juny 2017].
* ↑ «El Pool Getafe se disuelve por falta de patrocinador y subvenciones». El País, 22-07-1998.
# Cascades Della

Les cascades Della (anglès:Della Falls) és una cascada situada dins del parc provincial de Strathcona a l'illa de Vancouver, a la província canadenca de la Colúmbia Britànica. Amb una alçada total de 440 m, és la 16a cascada confirmada més alta del Canadà i la segona més alta de l'illa de Vancouver després de les cascades Kiwi al parc provincial del llac Schoen.

## Accés

L'única manera d'arribar a les cascades Della, que no sigui amb helicòpter, és travessant tot el Gran Llac Central amb vaixell; l'únic accés per carretera al llac es troba al costat oposat del parc Strathcona. Després de la travessia de 35 km, hi ha un moll que marca l'inici de Strathcona Park, i una zona d'acampada que es pot utilitzar com a campament base abans de provar els propers 15 km d'ascens a la base de les cascades Della. Hi ha altres zones d'acampada disponibles al llarg del camí i prop de la base de les cascades. L'excursió, una part de la qual segueix un antic ferrocarril forestal, dura unes set hores d'anada i és apta per a excursionistes de nivell intermedi.

## Referències

* ↑ «Della Falls, British Columbia, Canada - World Waterfall Database» (en anglès). [Consulta: 29 agost 2020].
* ↑ «Waterfalls». The Atlas of Canada, Natural Resources Canada. Arxivat de l'original el 2006-04-20. [Consulta: 30 març 2006].
* ↑ «Waterfalls in Canada - World Waterfall Database» (en anglès). [Consulta: 29 agost 2020].

## Vegeu també

* Llista de cascades
# Celestino Camilla

Celestino Camilla (Niella Tanaro, Cuneo, Piemont, 17 de setembre de 1917) va ser un ciclista italià de naixement, però que es nacionalitzà francès el 5 d'agost de 1949. Va ser professional entre 1938 i 1948 obtenint els seus majors èxits esportius a la Volta a Espanya, on aconseguí dues victòries d'etapa en l'edició de 1942.

## Palmarès

* 1942
** Vencedor de 2 etapes a la Volta a Espanya
* 1946
** 1r als Boucles de Sospel
** 1r al Gran Premi del Var
* 1947
** 1r al Gran Premi Marca i vencedor d'una etapa

### Resultats a la Volta a Espanya

* 1942. 16è de la classificació general. Vencedor de 2 etapes

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it